สวัสดีค่ะคือหนูมีเรื่องมาปรึกษาคือหนูเป็นตกขาวสีใสๆป่นขุ่นขาวอ่ะ มีอาการคันๆแต่ไม่มีกลิ่นอะไรเลย พอกินนมเปรี้ยว2-3วันตกขาวลดแต่ยังมีอาการคันๆบางเวลา แต่พอมีอะไรกับแฟนแล้วมันมีอาการเจ็บๆคันๆ แต่เวลาไม่มีอะไรกับแฟนก็เฉยๆค่ะไม่เจ็บไม่คันนะ อาการแบบนี้หนูควรรักษาอย่างไรค่ะอันตรายไหมแล้วมันตะหายไหม ขอบล่วงหน้าค่ะ
สวัสดีค่ะ @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น **กรณีของ นั้นคิดว่า ยังสรุปไม่ได้ว่าผิดปกติหรือไม่ค่ะ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. และควรไปพบสูตินารีแพทย์เพื่อรับการวินิจฉัยและรักษาต่อไปค่ะ